Раман Талстога, як вядома, задумваўся як твор не столькі пра вайну, колькі пра норавы сучаснага пісьменніку грамадства. Нездарма некаторыя даследчыкі лічаць, што назву рамана варта перакладаць як “Вайна і свет”. Адпаведна, і аўтар беларускага твора павінен быць чалавекам, здатным да глыбокага сацыяльнага аналізу, аднолькава абазнаным у жыцці як свецка-гламурнай тусоўкі, так і, скажам, вёскі (Талстой, дарэчы, добра ўпісваўся і ў палацы маскоўскай арыстакратыі, і ў башкірскае качэўе Каралык).